มีอาการพอกินข้าวแล้ว หัวตึว ปวด ชา อธิบายแบบเวลาเอายางรัดแขนแล้วเลือดไม่เดิน อาการแบบน้เกิดบริเวณศีรษะ แน่นตึงและปวดชาเกิดจาดสาเหตุอะไรค่ะ
สวัสดีค่ะ หลังกินอาหารอิ่มใหม่ๆจะมีเลือดไปเลี้ยงที่กระเพาะอาหารและลำไส้มาก ทำให้อาจมีเลือดไปเลี้ยงสมองได้น้อยลง เกิดอาการปวดและวิงเวียนศีรษะได้ แต่ควรเป็นแค่ชั่วคราว ไม่เป็นมากขึ้นเรื่อยๆสาเหตุอื่นๆของอาการปวดตึงหัวเช่นปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา ปวดไมเกรน มักปวดข้างเดียว มีคลื่นไส้ ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหากมีอาการปวดหัวแบบรุนแรงมากจนรบกวนการใช้ชีวิตประจำวัน การมองเห็นผิดปกติ ควรไปพบแพทย์เพื่อตรวจเพิ่มเติมการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ได้